አዲስ አበባ 300 ልዩ የከተማ አውቶብሶች ልታገኝ ነው
በስምምነቱ መሰረት ኮርፖሬሽኑ አውቶብሶችን በመገጣጠም በአምስት ወራት ውስጥ ያቀርባል፡፡እያንዳንዱ አውቶብስ 3.6 ሚሊዮን ብር የሚያወጣ ሲሆን በጥቅሉ 1.1 ቢሊዮን ብር ተመድቧል፡፡አውቶብሶቹ የጂ.ፒ.ኤስ፣አውቶማቲክ ካሜራዎች፣ ዘመናዊ የትኬት መቁረጫና እና የኢንፎርሜሽን ቴክኖሎጅን ያሟሉ በመሆናቸው ከእስካሁኖቹ የተለዩ እንደሚያደርጋው በስምምነቱ ላይ ተገልጿል፡፡የአዲስ አበባ የመንገድ እና ትራንስፖርት ምክትል ቢሮ ኃላፊ ወ/ሮ ትብለፅ አስግዶም እንደገለፁት አውቶብሶቹ ስራ ላይ ሲውሉ የትራስፖርት   ችግሩን ከማቃለል ባለፈ ዘመናዊ የትራንስፖርት ስርዓትን ለመዘርጋት የተጀመረው ጉዞ ያግዛሉ፡፡በኢትዮጵያ ብረታብረት እና ኢንጅነሪንግ ኮርፖሬሽን የግብይት እና ሽያጭ ኃላፊ ኮ/ል ሸጋው ሙልጌታ በበኩላቸው ኮርፖሬሽኑ በየጊዜው እየገነባ የመጣው አቅም የከተማዋን የትራንስፖርት አቅርቦት ችግር የሚቀርፉ ምርቶችን ወቅቱን እያገናዘበ ማቅረብ እንዳስቻለው ገልፀዋል፡፡ (ኢብኮ) 